wickkiey/tamil-wikipedia-markdown huggingface dataset:
# சத்யபோத தீர்த்தர்


**சத்யபோத தீர்த்தர்** ( *Satyabodha Tirtha*) ( சுமார் 1710 - 1783 ) ஒரு இந்திய தத்துவவாதியும், அறிஞரும், யோகியும், ஆன்மீகவாதியும் மற்றும் துறவியும் ஆவார். இவர் உத்தராதி மடத்தின் 25 வது குருவாக மார்ச் 1744 - 9 மார்ச் 1783 வரை இருந்தார். சத்யபோத தீர்த்தர் தனது காலத்தின் இந்து மற்றும் முஸ்லிம் ஆட்சியாளர்களால் கௌரவிக்கப்பட்டார். தென்னிந்தியாவின் ஏறக்குறைய அனைத்து இளவரசர்களும் இவரை வணங்கி, அவருடைய தீவிர சீடர்களாக இருந்தனர். கூட்டியின் முராரி ராவ், ரகோஜி போசலே மற்றும் பதே சிங் ராவ் கெய்க்வாட் ஆகியோர் இவரது சிறந்த சீடர்கள். சாவனூரில் உள்ள உத்தராதி மடம் (சத்யபோதரின் பிருந்தாவனம் உள்ளது) இவரது பெயரால் சத்தியபோத மடம் என்று பெயர் பெற்றது.  

## சுயசரிதை
சத்யபோத தீர்த்தர் இந்தியாவின் கர்நாடக மாநிலத்தில் கிருஷ்ணா மற்றும் துங்கபத்திரை ஆறுகளுக்கு இடையில் அமைந்துள்ள ராய்ச்சூரில் பிறந்தார். காஞ்சி வாதிராஜ் ஆச்சார் எழுதிய *சத்யபோத விஜயம்* என்னும் நூலில் இவரது வாழ்க்கையைப் பற்றிய பெரும்பாலான தகவல்கள் காணப்படுகின்றன. 1710 இல் ஒரு பாரம்பரிய தேசஸ்த் பிராமணர் குடும்பத்தில் பிறந்த இவர், ராமச்சார்யா என்று அழைக்கப்பட்டார். இவரது தந்தை பெயர் ஹரியாச்சாரியார் மற்றும் தாயார் பெயர் அரலாபாய். 8 வயதில் சாத்திரம் படிக்க ஆரம்பித்தார். இவர் உத்தராதி மடத்தின் தலைவரானபோது அவருக்கு வழங்கப்பட்ட பெயர் சத்யபோத தீர்த்தர். உத்தராதி மடத்தின் துறவுப் பொறுப்பை ஏற்று இந்தியா முழுவதும் தனது சீடர்களுடன் பயணம் செய்து, அரசர்கள் மற்றும் நவாப்களிடமிருந்து கணிசமான செல்வம், நிலங்கள் ஆகியவற்றாஇப் பெற்றார். மேலும், தத்துவ அறிஞர்களுடன் விவாதங்களில் பெங்கேற்றார்.
# சிசுபால் ராம்



**சிசுபால் ராம்** (*Shishupal Ram*) இந்திய நாட்டைச் சேர்ந்த ஒரு குழந்தை மருத்துவர் ஆவார். இந்தியாவின் பீகார் மாநிலத்தில் 1920 ஆம் ஆண்டில் பிறந்த இவர், பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார். இவருடைய மருத்துவ சேவையை அங்கீகரிக்கும் வகையில் இந்திய அரசு இவருக்கு 1983 ஆம் ஆண்டு நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி சிறப்பித்தது. சிசுபால் ராம் 2011 ஆம் ஆண்டு அக்டோபர் மாதம் 29 ஆம் நாளன்று தனது 84 வயதில் இறந்தார்.
# மியான்மர் குட்டைவால் மலைப்பாம்பு



***பைதான் கியாக்தியோ*** (*Python kyaiktiyo*) என்பது **மியான்மர் குட்டை வால் மலைப்பாம்பு** எனப் பொதுவாக அறியப்படும் மியான்மரில் காணப்படும் மலைப்பாம்பு சிற்றினம் ஆகும். இது ஒரு அகணிய உயிரி.<nowiki/>இது உயரத்தில் உள்ள எடகான் மியாங்கில் சேகரிக்கப்பட்ட ஒற்றை மாதிரி அடிப்படையில் அறியப்படுகிறது. இது 2012 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது.  

## விளக்கம்
மியான்மர் குட்டை வால் மலைப்பாம்பு ஒரு நச்சற்ற, உள்பொரி முட்டையிடும் நீளம் வரை வளரக்கூடிய பாம்பு ஆகும். 2002-ல், ஒரு பெண் மலைப்பாம்பு கண்டுபிடிக்கப்பட்டது. 2011-ல், இது ஒரு புதிய இனமாகப் பெயரிடப்பட்டது. இதன் பின்னர் ஒரு சில மாதிரிகள் மட்டுமே கண்டுபிடிக்கப்பட்டுள்ளன. இதனால் இவற்றின் அளவு மற்றும் எடை பற்றிய தகவல்கள் மிகக் குறைவாகவே உள்ளன. பொதுவான அம்சங்கள் காரணமாக, குட்டை வால் மலைப்பாம்பு குழுவின் மூன்று சிற்றினங்களுடன் இது தொகுக்கப்பட்டுள்ளன. மியான்மர் குட்டை வால் மலைப்பாம்பு அதிக எண்ணிக்கையிலான வயிற்றுப்புறச் செதில்களுடன் (180 அல்லது அதற்கு மேற்பட்டவை) வேறுபடுகிறது. பிடிபட்ட பெண் பாம்பு நீளம் உடையது. இதன் எடை ஆகும். இதன் உடல் வெளிர் பழுப்பு நிறத்தில் துருப்பிடித்த நிறக் கோடுகளுடன் மேல் புள்ளிகளுடன் உள்ளது. இவை மென்மையான செதில்களுடன் முதன்மையாக நிலப்பரப்பில் வாழ்பவை. பெரும்பாலான மலைப்பாம்புகளைப் போலவே, கதிரியக்க வெப்பத்தில் வேறுபாடுகளை உணரும் முகக் குழிகளைக் கொண்டுள்ளன. ஒட்டுமொத்தமாக, இவை இயற்கையாகவே சிவப்பு-பழுப்பு நிறத்தில் இருக்கும், அடர் பழுப்பு முதல் கருப்பு வரை புள்ளிகள் உடலின் முழு நீளத்திலும் காணப்படுகிறது.  

## பரவல்
*பைத்தான் கியாக்தியோ* மியான்மரின் மொன் மாநிலத்தில் உள்ள தொங்கியோ மலைத்தொடர் அகணிய உயிரியாகக் கருதப்படுகிறது. இருப்பினும் இது இப்பகுதியில் அரிதாகவே காணப்படுகிறது.
# பைரா மால்


**பைரா மால்** (*Paira Mall*) இந்தியாவைச் சேர்ந்த ஒரு மருத்துவர் ஆவார். 1874 ஆம் ஆண்டு முதல் 1957 ஆம் ஆண்டு வரையிலான காலத்தில் இவர் வாழ்ந்தார். ஒரு மொழியியலாளராகவும் இலண்டனில் உள்ள என்றி வெல்கமின் வரலாற்று மருத்துவ அருங்காட்சியகத்தின் சேகரிப்பாளராகவும் அறியப்பட்டார்.  

## சுயசரிதை
இந்தியாவில் பிறந்த மால், ருசோ-சப்பானியப் போரில் (1904-1905) இராணுவ அறுவை சிகிச்சை நிபுணராகப் பணியாற்றினார். செருமன், பிரெஞ்சு, இத்தாலியன், சமசுகிருதம், பாரசீகம், இந்தி, பஞ்சாபி, அரபு மற்றும் ஆங்கிலம் ஆகிய மொழிகளில் சரளமாகப் பேசக்கூடியவராக இருந்தார்.  

1911 ஆம் ஆண்டு , இலண்டனில் உள்ள என்றி வெல்கம் வரலாற்று மருத்துவ அருங்காட்சியகத்திற்கு இவர் தேர்ந்தெடுக்கப்பட்டார். ஆயுர்வேத மருத்துவத்தின் கலை மற்றும் அறிவியலைக் காட்டும் பொருட்களை தெற்காசியாவிலிருந்து சேகரிப்பது இவரது பணியாகும். ஆயுர்வேத மருத்துவத்தில் பயன்படும் மருத்துவ தாவரங்களைச் சேகரிப்பதற்காகவும் இவர் நியமிக்கப்பட்டார். இங்கிலாந்தில் இருந்த ஆய்வகங்களின் கையெழுத்துப் பிரதிகளை நகலெடுத்து மொழிபெயர்த்ததன் மூலம் உள்ளூர் மருத்துவ அறிவையும் மால் பெற்றார். இத்தகைய சேகரிப்புகளை மால் தொடர்ந்து 15 ஆண்டுகளாக சேகரித்தார்.  

1910 ஆம் ஆண்டு இலண்டனில் நிறுவப்பட்ட இந்திய சங்கத்தின் உறுப்பினராக மால் இருந்தார்.  

## மரபு
16 நவம்பர் 2017 முதல் ஏப்ரல் 8, 2018 வரை, வெல்கம் அருங்காட்சியகம் தனது சேகரிப்பில் இருந்த மருத்துவப் பொருட்கள், ஓவியங்கள் மற்றும் கையெழுத்துப் பிரதிகள் உட்பட பைரா மால் சேகரித்த பொருட்கள் "ஆயுர்வேத மனிதன்: இந்திய மருத்துவத்துடன் சந்திப்புகள்" என்ற தலைப்பில் நடைபெற்ற கண்காட்சியில் இடம்பெற்றன. மால் பயணம் செய்த போது வெல்கம் மற்றும் அவரது ஊழியர்களுடன் பைரா மால் எழுதிய எழுத்துப்பூர்வ கடிதப் பரிமாற்றங்களும் இக்கண்காட்சியில் அடங்கும். *அப்பல்லோ* பத்திரிகை, மாலிடம் இருந்து வரப்பெற்ற கடிதங்கள் "கண்டங்கள் மற்றும் கலாச்சாரங்கள் முழுவதும் மருத்துவ மற்றும் கலாச்சார பாரம்பரியத்தின் இயக்கத்தை கண்டறிய உதவுகின்றன என்று செய்தி வெளியிட்டது..
# அழகப்பன் நகர் மூவர் கோயில்



**மூவர் கோயில்** என்பது தமிழ்நாடு மாநிலத்தில் மதுரை மாவட்டத்தின் அழகப்பன் நகர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சொக்கநாதர் சுவாமியை மூலவராகக் கொண்ட இக்கோயிலில், மூலவருக்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சிவன், விஷ்ணு, பிரம்மா ஆகிய மூவர் மற்றும் பார்வதி, இலட்சுமி, சரசுவதி ஆகிய முப்பெரும் தேவியர் சன்னதிகளும் இக்கோயிலில் இடம் பெற்றுள்ளதாலும் இக்கோயில் மூவர் கோயில் என்ற திருநாமத்துடன் திகழ்கிறது.  

கடல் மட்டத்திலிருந்து சுமார் 184 மீட்டர் உயரத்தில் அமைந்துள்ள மூவர் கோயிலின் புவியியல் ஆள்கூறுகள், ஆகும்.  

சொக்கநாதர், விஷ்ணு, பிரம்மா, வெங்கடாசலபதி, பார்வதி, இலட்சுமி, சரசுவதி, கனகதுர்க்கை, தட்சிணாமூர்த்தி, செல்வ சித்தி விநாயகர், பாலமுருகன், ஐயப்பன், நந்தீசுவரர், சக்கரத்தாழ்வார், அனுமன், கால பைரவர், அப்பர் , சம்பந்தர், சுந்தரர், மாணிக்கவாசகர், வள்ளலார், நாகலிங்கம் மற்றும் கருப்பண்ணசாமி ஆகியோர் இக்கோயிலில் அருள்பாலிக்கின்றனர்.
# பிரிதிபால் சிங் மைனி



**பிரிதிபால் சிங் மைனி** (*Prithipal Singh Maini*) இந்தியாவைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். புது தில்லி சர் கங்கா ராம் சிட்டி மருத்துவமனையில் மூத்த ஆலோசகராகவும் அறுவை சிகிச்சை நிபுணராகவு பணியில் உள்ளார். புது தில்லியில் உள்ள சாமா மருத்துவமனையில் எலும்பியல் நிபுணர் ஆலோசகராகவும் உள்ளார்.  

பிரிதிபால் சிங் மைனி பல்வேறு மருத்துவ சிகிச்சை மற்றும் மருத்துவ பரிசோதனை முயற்சிகளை நிர்வகித்துள்ளார். இந்தியாவில் உள்ள பல மருத்துவப் பள்ளிகளில் கற்பித்தும் உள்ளார். மகரிசி தயானந்த் பல்கலைக்கழகத்தின் கௌரவ  

பேராசிரியராகவும், மலிவு விலையில் சுகாதார சேவையை ஊக்குவிக்கும் அமைப்பான பாத்ஃபைண்டர் சுகாதார இந்தியா குழுமத்தின் துணைத் தலைவராகவும் உள்ளார். 2001 ஆம் ஆண்டு பஞ்சாப் முதல்வராக இருந்த பிரகாசு சிங் பாதல் வீழ்ச்சியடைந்தபோது, அவருக்கு அறுவை சிகிச்சை செய்து தொடை எலும்பு முறிவை சரிசெய்தவர் பிரிதிபால் சிங் மைனி என்பது குறிப்பிடத்தக்கதாகும். 2001 ஆம் ஆண்டில் பஞ்சாப் முதல்வரிடமிருந்து *நிசான்-இ-கல்சா* கௌரவத்தைப் பெற்றார் இந்திய மருத்துவத்துறையில் அவர் ஆற்றிய பங்களிப்பிற்காக, 2007 ஆம் ஆண்டில், இந்திய அரசு இவருக்கு மூன்றாவது உயரிய குடிமக்கள் விருதான பத்ம பூசன் விருதை வழங்கியது.  

மருத்துவர் பிரிதிபால் சிங் மைனி 27 மார்ச் 2023 ஆம் ஆண்டு மார்ச்சு மாதம் 27 ஆம் தேதியன்று இறந்தார்.
# அங்கோலா மலைப்பாம்பு



**அங்கோலா மலைப்பாம்பு** என்பது (*Python anchietae*)(*பைதான் அஞ்சிடே*) அன்சீட்டா குள்ள மலைப்பாம்பு என்றும் அழைக்கப்படுகிறது. இது தென்னாப்பிரிக்காவைச் சேர்ந்த மலைப்பாம்பு சிற்றினமாகும். டொனால்ட் ஜார்ஜ் பிராட்லியின் (1990) கருத்துப்படி, இந்தச் சிற்றினமானது மேற்கு ஆப்பிரிக்காவின் பால் மலைப்பாம்பு (*பி. ரெஜியசு*) உடன் மிகவும் நெருங்கிய தொடர்புடையது. மற்ற மலைப்பாம்புகளைப் போல, இது விசமற்ற பாம்பாகும்.  

## விளக்கம்
*பைதன் அஞ்சிடே* உடல் நீளம் 183 செ.மீ. வரை வளரலாம். இதனுடைய உடல் நிறம் சிவப்பு-பழுப்பு நிறத்திலிருந்து பழுப்பு நிறத்திலிருந்து கிட்டத்தட்டக் கருப்பு தரையில், ஒழுங்கற்ற வெள்ளை அல்லது கிரீம் நிற பட்டைகள் மற்றும் புள்ளிகளால் மூடப்பட்டிருக்கும். வயிறு மஞ்சள் நிறமானது. காடுகளில் அல்லது சிறைபிடிக்கப்பட்ட நிலையில் அரிதாகவே காணப்படும் ஒரு அரிய வகை, இது "மணி போன்ற" தலை செதில்களைக் கொண்ட ஒரே மலைப்பாம்பு ஆகும். இது வெப்ப உணர்திறன் குழிகளைக் கொண்டுள்ளது, தலையின் ஒவ்வொரு பக்கத்திலும், மேல் உதட்டில் ஐந்து. மென்மையான முதுகு செதில்கள் 57-61 வரிசைகளில் அமைக்கப்பட்டுள்ளன.  

## பரவலும் வாழிடமும்
தென் அங்கோலா மற்றும் வடக்கு நமீபியாவில் ஆப்பிரிக்காவில் *பைதன் அஞ்சிடே* வாழ்கிறது. அங்கோலாவில் உள்ள லோபிடோவிற்கு அருகிலுள்ள "கேடும்பெல்ல" வகை இடம் ஆகும். வாழ்விடங்கள் என்பது பாறைகள் அல்லது திறந்த தூரிகை அல்லது புல்வெளியில் பாறைகளால் சூழப்பட்ட பகுதிகள்.ஆகும். பகல் நேரத்தில் செயல்படும் இந்த சிற்றினம் சிறிய குகைகள், மேலடுக்குகள் மற்றும் பிளவுகளில் தங்குகின்றன.  

## நடத்தை மற்றும் உயிரியல்
*பைதன் அஞ்சிடே* தன் நெருங்கிய உறவினரான பால் மலைப்பாம்புக்கு ஒத்த குணத்தை வெளிப்படுத்துகிறது. இது சீறும் தன்மையுடையது. இதன் உணவாகச் சிறிய பாலூட்டிகள் மற்றும் பறவைகள் உள்ளன.
# தண்டலம், திருவள்ளூர்



**தண்டலம்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 88 மீட்டர் உயரத்தில் அமைந்துள்ள தண்டலம் புறநகர்ப் பகுதியின் புவியியல் ஆள்கூறுகள், ஆகும்.  

தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற தடுத்தாலீசுவரர் கோயில், தண்டலம் பகுதியில் அமையப் பெற்றுள்ளது.
# கார்க்களா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | ஏ. பி. செட்டி | இந்திய தேசிய காங்கிரஸ் |
| 1957 | மஞ்சப்ப உல்லால் |  |
| கெடிஞ்சி கந்தப்ப ஹெக்டே | பாரதிய ஜனதா கட்சி |  |
| 2018 |  |  |
| 2023 | } |  |
# தண்டலம் தடுத்தாலீசுவரர் கோயில்



**தடுத்தாலீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் தண்டலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 87 மீட்டர் உயரத்தில் அமைந்துள்ள தடுத்தாலீசுவரர் கோயிலின் புவியியல் ஆள்கூறுகள், ஆகும்.  

இக்கோயிலின் மூலவர் தடுத்தாலீசுவரர் (வேறு பெயர்: தீண்டாத்திருமேனியீசுவரர்) மற்றும் தாயார் மீனாட்சி அம்மன் ஆவர். தலவிருட்சம் வில்வமரம் ஆகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில், இக்கோயிலானது இயங்குகிறது.
# சியாமா பிரசாத்து மண்டல்



**சியாமா பிரசாத்து மண்டல்** (Shyama Prasad Mandal) இந்தியாவைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். புது தில்லி சர் கங்கா ராம் மருத்துவமனையின் இணைத் தலைவராக உள்ளார் புதுதில்லியில் உள்ள அகில இந்திய மருத்துவ அறிவியல் கழகத்தில் தனது பட்டம் மற்றும் முதுநிலை மருத்துவப் பட்டங்களைப் பெற்ற பிறகு, இலிவர்பூல் பல்கலைக்கழகத்தில் எலும்பியல் துறையில் பொது அறுவைச்சிகிச்சை பட்டம் பெறுவதற்காக தனது கல்வியைத் தொடர்ந்தார். இந்திய எலும்பியல் சங்கத்தின் முன்னாள் தலைவர் , அதன் கட்டிடக் குழுவின் தலைவர், கல்வி மற்றும் மறுவாழ்வு சேவையில் ஈடுபட்டுள்ள இலாப நோக்கற்ற அமைப்பான *அமர்சோதி அறக்கட்டளையின்* அறங்காவலர் குழுவின் தற்போதைய தலைவர் எனப் பலபொறுப்புகளில் உள்ளார். மருத்துவ மாநாடுகள் நடத்தும் அமைப்பில் ஈடுபடுகிறார். 2008 ஆம் ஆண்டின் *முழங்கால் மற்றும் மூட்டு அகநோக்கு சிகிச்சை பட்டறை* ஏற்பாட்டுக் குழுவின் இணைத் தலைவராகவும், இந்திய விளையாட்டு மருத்துவ சங்கம்,, இந்திய விளையாட்டு மருத்துவக் கூட்டமைப்பு,, இந்திய மூட்டு அகநோக்கு சங்கம் ஆகியவை இணைந்து 2012 ஆம் ஆண்டு நடத்திய *கீழ் மூட்டு கருத்தரங்கின்* புரவலராகவும் இருந்தார் 1999 ஆம் ஆண்டு சச்சின் டெண்டுல்கரின் தொடர்ச்சியான முதுகு காயத்திற்காக அவரை பரிசோதித்தபோது இவர் செய்திகளில் பிரபலமாக இருந்தார். மருத்துவ அறிவியலுக்கான இவரது பங்களிப்புகளுக்காக இந்திய அரசு 2011 ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை இவருக்கு வழங்கியது. வங்காளதேச அரசாங்கமும் இவருக்கு சிறந்த குடிமகன் என்ற மரியாதையையும் வழங்கியது. இந்திய எலும்பியல் சங்கம் அவரை கௌரவிக்கும் வகையில் சியாமா பிரசாத்து மண்டல் *தங்கப் பதக்கம்* என்ற விருதை நிறுவியுள்ளது.
# மகேஷ் ஜெத்மலானி


**மகேஷ் ஜெத்மலானி** (*Mahesh Jethmalani*) இந்தியாவின் மூத்த வழக்கறிஞரும், பாரதிய ஜனதா கட்சி அரசியல்வாதியும், மாநிலங்களவை நியமன உறுப்பினர்|மாநிலங்களவை நியமன உறுப்பினரும் ஆவார். இவர் மறைந்த உச்ச நீதிமன்ற வழக்கறிஞர் ராம் ஜெத்மலானியின் மகன் ஆவார். இவர் பாரதிய ஜனதா கட்சியின் தேசிய செயற்குழு உறுப்பினராக 2012 வரை செயலாற்றியவர்.  
## வழக்கறிஞர் தொழில்
1980ல் ஆக்சுபோர்டு பல்கலைக்கழகத்தில் சட்டப் படிப்பு முடித்த மகேஷ் ஜெத்மலானி, 12 பிப்ரவரி 1981 முதல் மும்பை உயர் நீதிமன்றத்தில் வழக்கறிஞராக தொழில் தொடங்கினார்.  

மகேஷ் ஜெத்மலானி மகாராட்டிரா முன்னாள் முதல்வர் ஏ. ஆர். அந்துலே மீதான ஊழல் வழக்கில் அந்துலே சார்பாக வாதாடினார். மேலும் இந்திரா காந்தி கொலை வழக்கில் குற்றம்சாட்டப்பட்ட இருவர் சார்பாக நீதிமன்றத்தில் வாதாடினார்.  
## இதனையும் காண்க
- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# போர்னியோ மலைப்பாம்பு


## விளக்கம்

*பை. ப்ரீடென்சுடைனி* (வால் உட்பட) 2.1 மீட்டர் நீளம் வரை வளர்வதாகத் தெரிவிக்கப்பட்டுள்ளது. அதிக உடல் எடை கொண்ட இந்த பாம்பு பொதுவாக 13.6 கிலோ கிராம் வரை வளரக்கூடியது. பொதுவாகப் பெண் பாம்புகள் ஆண் பாம்புகளை விடப் பெரியவை. நாசியில் வெப்பத்தினை உணரக்கூடிய குழிகள் பல உள்ளன. தலை அகலமாகவும் வால் குறுகியும் காணப்படுகிறது.  

உடல் வண்ணமானது பொதுவாகப் பழுப்பு நிறத்தில் இருக்கும். இது பெரிதும் மாறுபடும். அல்பினிசத்தின் நிகழ்வுகள் எதுவும் இதுவரைப் பதிவாகவில்லை என்றாலும், ஒரு சில தனிநபர்கள் குறிப்பிடத்தக்க இலகுவான நிறத்தைக் காட்டுகின்றனர். பழுப்பு நிறத்தை விட மஞ்சள் நிறத்தில் பொதுவாகத் தோன்றும். பெரியவர்களை விட இளம் வயதினர் மிகவும் மாறுபட்ட வடிவத்தைக் கொண்டுள்ளனர். தலை பொதுவாக மஞ்சள் நிறத்தில் இருக்கும்.  

## பரவலும் வாழிடமும்
போர்னியோ தீவில், புரூணை, இந்தோனேசியா மற்றும் மலேசியாவில் *பை. பிரீடென்சுடைனி* காணப்படுகிறது. பொதுவாக, இது குறைந்த உயரத்தில், வெள்ளச் சமவெளிகளில் அல்லது சதுப்புநிலங்களின் விளிம்புகளில் காணப்படுகிறது. விவசாய நிலங்களில் மனிதனால் உருவாக்கப்பட்ட நீர்ப்பாசனப் பகுதிகள் பொருத்தமான வாழ்விடமாக உள்ளது.  

## இனப்பெருக்கம்
*பி. பிரைடென்சுடைனி* கருமுட்டை இடக்கூடியது.  

## கொல்லைப்படுத்தல்

போர்னியோ மலைப்பாம்பு பொதுவாகச் சாதுவான குணமுடையது என்ற நற்பெயருடன் ஊர்வன ஆர்வலர்களிடையே இந்த சிற்றினம் பிரபலமடைந்து வருகிறது. ஏனெனில் கொல்லைப்படுத்தப்பட்டுள்ள பாம்புகள் காட்டில் பிடிக்கப்பட்ட பாம்புகளைக் காட்டிலும் கையாள்வது எளிதானது. ஆரம்பத்தில் இறக்குமதி செய்யப்பட்ட அனைத்து பாம்புகளும் முதலில் தோல் வர்த்தகத்திற்காகப் பிடிக்கப்பட்டதாகும்.
# கிருட்டிண பிரசாத்து மாத்தூர்


**கிருட்டிண பிரசாத்து மாத்தூர்** (*Krishna Prasad Mathur*) இந்தியாவைச் சேர்ந்த ஒரு மருத்துவர் ஆவார். இவர் இந்தியாவின் முன்னாள் பிரதம மந்திரி இந்திரா காந்தியின் தனிப்பட்ட மருத்துவராக இருந்தார். 1984 ஆம் ஆண்டு அக்டோபர் மாதம் 31 ஆம் தேதியன்று பியாந்த் சிங் மற்றும் சத்வந்த் சிங் ஆகியோரால் படுகொலை செய்யப்படுவதற்கு முன்பு இந்திரா காந்தியை சந்தித்த கடைசி சில நபர்களில் இவரும் ஒருவர் ஆவார்.  

இவருடைய மருத்துவ சேவைகளை அங்கீகரித்த இந்திய அரசு 1984 ஆம் ஆண்டில் நாட்டின் நான்காவது உயரிய இந்திய குடிமகன் விருதான பத்மசிறீ விருதை வழங்கி சிறப்பித்தது.
# இந்திரநீல் மித்ரா

**இந்திரநீல் மித்ரா** (*Indraneel Mittra*) இந்தியாவைச் சேர்ந்த ஒரு புற்றுநோய் ஆராய்ச்சியாளர் ஆவார். டாட்டா நினைவு மையத்தில் இவர் பேராசிரியராகப் பணிபுரிந்தார். இந்திய அறிவியல் அகாடமியின் உறுப்பினராகவும் உள்ளார்.  

இந்திரநீல் மித்ரா தில்லி பல்கலைக்கழகத்தில் மருத்துவம் பயின்றார். 1971 ஆம் ஆண்டு அறுவை சிகிச்சை மருத்துவர்களுக்கான இங்கிலாந்தின் இராயல் கல்லூரியில் உறுப்பினர் ஆனார். 1977 ஆம் ஆண்டில் இலண்டன் பல்கலைக்கழகத்தில் முனைவர் பட்டம் பெற்றார். பின்னர் புற்றுநோய் ஆராய்ச்சியில் இரெனாடோ துல்பெக்கோவின் கீழ் பணியாற்றினார். இலண்டனில் உள்ள புனித பர்த்தலோமிவ் மருத்துவமனையிலும் பணியாற்றினார். பின்னர் இவர் மும்பை பல்கலைக்கழகத்தில் பேராசிரியரானார். மும்பையில் உள்ள டாடா நினைவு மையத்தில் எர்னசுட்டு போர்யசு நாற்காலியில் நியமனத்தைத் தவிர இலண்டன் பல்கலைக்கழக கல்லூரியில் பியர்சு கோல்ட்டு வருகை தரும் பேராசிரியரானார். புற்றுநோய்க்கான இயக்குநீர் ஏற்பிகள் மற்றும் உயிர்க் குறிப்பான்கள் ஆகியவை இவருடைய ஆராய்ச்சிப் பகுதிகளில் அடங்கும். மும்பையில் 150,000 பெண்களை உள்ளடக்கிய மார்பக மற்றும் கர்ப்பப்பை வாய்ப் புற்றுநோயைக் கண்டறிவதற்கான பெரிய அளவிலான கட்டுப்பாட்டு சோதனையை இவர் ஏற்பாடு செய்தார்.
# மகாத்மா காந்தி பன்னாட்டு இந்திப் பல்கலைக்கழகம்



**மகாத்மா காந்தி பன்னாட்டு இந்திப் பல்கலைக்கழகம்** (*Mahatma Gandhi Antarrashtriya Hindi Vishwavidyalaya*) என்பது இந்தியாவின் மகாராட்டிராவில் உள்ள வார்தாவில் அமைந்துள்ள மத்தியப் பல்கலைக்கழகம் ஆகும்.  

## வரலாறு
சனவரி 8, 1997-ல் இந்தியக் குடியரசுத் தலைவர் ஒப்புதலுடன் நாடாளுமன்றச் சட்டத்தின் மூலம் இப்பல்கலைக்கழகம் தொடங்கப்பட்டது. இந்தி மொழி மற்றும் இலக்கியத்தை மேம்படுத்துவதற்கும், கற்பித்தல் மற்றும் ஆராய்ச்சி மூலம் ஒரு கற்பித்தலை ஒருங்கிணைப்பதே இந்தப் பல்கலைக்கழகத்தின் நோக்கமாகும்.  

## பல்கலைக்கழக மையங்கள்
இந்தப் பல்கலைக்கழகத்தின் மையங்கள் கீழ்க்கண்ட இடங்களில் அமைந்துள்ளன.  
- வார்தா
- பிரயாக்ராஜ்
- கொல்கத்தா
- ரித்பூர்

## புலங்களும் துறைகளும்
இப்பல்கலைக்கழம் ஆரம்பத்தில் 8 பள்ளிகளுடன் திட்டமிடப்பட்டன. இவை:  

### மொழிகள் பள்ளி
- மொழியியல் மற்றும் மொழித் தொழில்நுட்பத் துறை
- தகவல் மற்றும் மொழி பொறியியல் மையம்

### வெளிநாட்டு மொழிகள் மற்றும் பன்னாட்டு ஆய்வுகளுக்கான மையம்

### இலக்கியப் பள்ளி
- இந்தி மற்றும் ஒப்பீட்டு இலக்கியத் துறை
- கலைநிகழ்ச்சி துறை
- ஆங்கில இலக்கியத் துறை
- உருது இலக்கியத் துறை
- சமசுகிருத இலக்கியத் துறை
- மராத்தி இலக்கியத் துறை
### கலாச்சார பள்ளி
- காந்தி மற்றும் அமைதி ஆய்வுகள் துறை
- மகளிர் ஆய்வுத் துறை
- டாக்டர் பாபாசாகேப் அம்பேத்கர் சிடோ கன்ஹு முர்மு தலித் மற்றும் பழங்குடியினர் ஆய்வு மையம்
- டாக்டர் பதந்த் ஆனந்தகௌசல்யாயன் புத்த ஆய்வு மையம்
### மொழிபெயர்ப்பு பள்ளி
- மொழிபெயர்ப்பு ஆய்வுகள் துறை
- இடம்பெயர்வு மற்றும் புலம்பெயர் ஆய்வுகள் துறை
### மனிதநேயம் மற்றும் சமூக அறிவியல் பள்ளி
- மக்கள் தொடர்பு துறை
- மானுடவியல் துறை
- வர்தா சமூகப் பணி நிறுவனம்
### கல்வியல் பள்ளி
- கல்வித்துறை
- உளவியல் துறை
### மேலாண்மை பள்ளி
- வர்த்தகம் மற்றும் மேலாண்மைத் துறை
### சட்டப் பள்ளி
# திலீப் குமார் கங்குலி



**திலீப் குமார் கங்குலி** (Dilip Kumar Ganguly) இந்தியாவைச் சேர்ந்த ஒரு நரம்பியல் மற்றும் நரம்பியல் மருந்தியல் நிபுணர் ஆவார். மருந்தியல் மற்றும் பரிசோதனை சிகிச்சைத் துறையின் தலைவராக இருந்தார். இந்திய இரசாயன உயிரியல் நிறுவனத்தின் இயக்குநராகவும் உள்ளார். இந்திய மாநிலமான மேற்கு வங்காளத்தில் உள்ள கொல்கத்தாவில் 4 ஜனவரி 1940 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். பார்கின்சோனிசம் மற்றும் இந்தியாவில் நரம்பியல் மருந்தியல் ஆய்வுகளை ஊக்குவிப்பதில் இவர் மேற்கொண்ட முயற்சிகளுக்காக நன்கு அறியப்பட்டார். இவரது ஆராய்ச்சிகள் ஆவணப்படுத்தப்பட்டுள்ளன. மதிப்பாய்வு செய்யப்பட்ட பத்திரிகைகளில் பல கட்டுரைகளின் வழியாக இந்த ஆவணங்கள் உருவாக்கப்பட்டன என்பது குறிப்பிடத்தக்கதாகும். தவிர, இவர் பிறரால் வெளியிடப்பட்ட புத்தகங்களுக்கும் சில அத்தியாயங்களை பங்களித்துள்ளார் இவரது பணிகள் பல ஆராய்ச்சியாளர்களாலும் மேற்கோளாகக் காட்டப்பட்டுள்ளது. இந்திய நரம்பியல் அகாடமியின் நிறுவனரான திலீப் குமார் கங்குலி அதன் துணைத் தலைவராகவும் பணியாற்றியுள்ளார். அறிவியல் ஆராய்ச்சிக்கான இந்திய அரசாங்கத்தின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் , மருத்துவ அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை 1985 ஆம் ஆண்டில் இவருக்கு வழங்கியது
# பவானி கோவில்

**பவானி கோவில்** (*Bhawani Mandir*) (பவானி தேவியின் கோயில்) என்பது 1905 ஆம் ஆண்டில் இந்திய தேசியவாத விடுதலை போராட்ட வீரர் ஆன அரவிந்தோ கோசு சாதாரணமாக எழுதிய அரசியல் துண்டுப்பிரசுரமாகும். இந்த துண்டுப்பிரசுரம் வங்காளப் பிரிவினையின் போது உருவாக்கப்பட்டது ஆகும். பரோடா மாநில சேவையில் அரவிந்தோவின் தொழில் வாழ்க்கையின் போது எழுதப்பட்டது. இந்தியாவின் தேசியத்தை பிரதிநிதித்துவப்படுத்தும் நோக்கத்துடன், தனது பெயரில் சேவைக்கு தங்களை அர்ப்பணித்துக் கொள்ளும் இந்து தாய் தெய்வமான *பவானி* (அல்லது *சக்தி*) கோவிலைக் கட்டும் வகையில் துறவறம் என்ற வரிசையை நிறுவ வேண்டும் என்று அந்த துண்டுப்பிரசுரம் வெளிப்படையாக அழைப்பு விடுத்தது.  

வங்காள மாநிலத்தில் கிழக்கிந்திய கம்பெனியின் குடியேற்றங்களின் வரலாற்றில் முன்கூட்டியே துறவியின் கிளர்ச்சியின் பின்னணியில் அமைக்கப்பட்ட பெங்காலி மொழி எழுத்தாளர் பங்கிம் சந்திர சட்டோபாத்யாய் எழுதிய 1882 ஆம் ஆண்டு இயற்றப்பட்ட புதினமான ஆனந்தமடத்திலிருந்து உத்வேகம் பெற்றது. இருப்பினும், பூமியை புனிதத் தாய் என்று மட்டுமே சித்தரிக்கும் ஆனந்தமடத்திலிருந்து புறப்படும் அரவிந்தர், பவானி தேவியின் அடையாளத்தை தேசம் என்ற கருத்துடன் வெளிப்படையாக தொடர்புபடுத்தினார். சூசி கனிமகி மற்றும் பெர்கார்ட் ப்ளுமெனோ போன்ற எழுத்தாளர்கள் , வங்காள மாநிலத்தில் பரவலாக வாசிக்கப்படும் ஆனந்தமடத்தின் அடையாளங்களையும் செய்திகளையும் மகாராட்டிராவில் பரவலாக போற்றப்பட்ட மராட்டிய மன்னர் சிவாசியின் அடையாளத்துடன் இணைக்கும் நோக்கில் இது எழுதப்பட்டதாக வாதிடுகின்றனர்.  

இந்தியர்களிடையே அரசியல் உறுதி மற்றும் ஒற்றுமை இல்லாததை கோசு கண்டிக்கும் அரசியல் அறிக்கை இது ஆகும். ஐரோப்பிய சக்திகளுடன் போட்டியிடும் வகையில் தன்னை மாற்றிக்கொண்ட சப்பானின் உதாரணத்தை இவர் மேற்கோள் காட்டுகிறார். தேச தெய்வத்தின் சேவையில் இந்தியர்கள் முழுமையாக ஈடுபட வேண்டும் என்று அவர் கேட்டுக் கொண்டார். தேசபக்தியுள்ள 'சந்நியாசிகளுக்கு' சுயநலமின்றி தேசத்திற்குச் சேவை செய்ய, சுதந்திரத்தை அடைய உதவுவதற்காக, மலைகளில் ஆழமான "*பவானி கோவில்*" என்ற புரட்சிகர ரகசிய சமுதாயத்தை அவர் முன்மொழிந்தார்.
# ராம் சகல்



**ராம் சகல்** (*Ram Shakal*), உத்தரப் பிரதேச மாநில பாரதிய ஜனதா கட்சியின் அரசியல்வாதியும், நாடாளுமன்ற மாநிலங்களவையின் நடப்பு நியமன உறுப்பினரும் ஆவார். பட்டியல் சமூகத்தவரான இவர் பாரதிய ஜனதா கட்சியின் சார்பில் 1996, 1998 மற்றும் 1999 பொதுத் தேர்தல்களில் உத்தரப் பிரதேச மாநிலத்தின் சோன்பத்ரா மாவட்டத்தில் உள்ள இராபர்ட்கஞ்ச் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார்.  
## இதனையும் காண்க
- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# சவகர் நவோதயா வித்யாலயா, அலிபுர்துவார்



**சவகர் நவோதயா வித்யாலயா, அலிபுர்துவார்** (*Jawahar Navodaya Vidyalaya, Alipurduar*) என்பது இந்திய நாட்டின் மேற்கு வங்காள மாநிலத்தின் அலிப்பூர்துவார் மாவட்டத்தில் உள்ள ஒரு உறைவிட, இணை கல்விப் பள்ளியாகும். இப்பள்ளியானது உள்நாட்டில் *சவகர் நவோதயா வித்யாலயா பரோபிசா* என்று அழைக்கப்படுகிறது . நவோதயா வித்யாலயாக்கள் இந்திய மனித வள மேம்பாட்டு அமைச்சகத்தால் நிதியளிக்கப்பட்டு அமைச்சகத்தின் கீழ் உள்ள தன்னாட்சி அமைப்பான நவோதயா வித்யாலயா சுமிதியால் நிர்வகிக்கப்படுகிறது.  

## வரலாறு
இந்த பள்ளி 2005 ஆண்டு நிறுவப்பட்டது. சவகர் நவோதயா வித்யாலயா பள்ளிகளின் ஒரு பகுதியாகும். நவோதயா வித்யாலயா சுமிதியின் பாட்னா பிராந்திய அலுவலகத்தால் நிர்வகிக்கப்பட்டு கண்காணிக்கப்படுகிறது. நிறுவப்பட்ட போது, இந்த பள்ளி சல்பைகுரி மாவட்டத்தின் ஒரு பகுதியாக இருந்தது. 2014 ஆம் ஆண்டு சூன் மாதம் 25 ஆம் தேதியன்று ஜல்பைகுரி மாவட்டம் பிரிக்கப்பட்டது. ச*வகர் நவோதயா வித்யாலயா* *பரோபிசா* அலிபுர்துவார் மாவட்டத்தின் ஒரு பகுதியாகும்.  

## இணைப்புகள்
*சவகர் நவோதயா வித்யாலயா, அலிபுர்துவார்* ஆனது மத்திய இடைநிலைக் கல்வி வாரியத்துடன் இணைக்கப்பட்ட எண் 2440007 ஆகும்.  

## மேலும் பார்க்கவும்
- சவகர் நவோதயா வித்தியாலயா பள்ளிகளின் பட்டியல்
# ராகேஷ் சின்கா


**ராகேஷ் சின்கா** (*Rakesh Sinha*), இந்தி மொழி இலக்கியவாதியும், நாடாளுமன்ற மாநிலங்களவை நியமன உறுப்பினரும் ஆவார். ராஷ்டிரிய சுயம்சேவாக் சங்கம் மற்றும் பாரதிய ஜனதா கட்சி உறுப்பினராக ராகேஷ் சின்கா உள்ளார். ராஷ்டிரிய சுயம் சேவாக் சங்கத்தின் நிறுவனத் தலைவரான கேசவ பலிராம் ஹெட்கேவாரின் வரலாற்று நூலை ராகேஷ் சின்கா எழுதியுள்ளார். இந்திய கொள்கை அறக்கட்டளை நிறுவனத்தின் (India Policy Foundation) நிறுவன இயக்குநராக இருந்தவர். இவர் தற்போது தில்லியில் தங்கியிருக்கும் வலதுசாரி சிந்தனையாளர் ஆவார். இவர் தில்லி பல்கலைக்கழகத்தின் முன்னாள் மாணவர்.  

இவர் 2019-2021ம் ஆண்டுகளில் திருமலை திருப்பதி தேவஸ்தானத்தின் அறக்கட்டளை நிர்வாகியாக பணிபுரிந்துள்ளார்.  
## படைப்புகள்
ஆசிரியராக:  
- *Terrorism and the Indian media : a comparative study of the approach of English, Hindi, and Urdu newspapers towards terrorism*, New Delhi : India Policy Foundation, 2009, 163 p.
- *Deceptive equality : deconstructing the equal opportunity commission*, New Delhi : India Policy Foundation, 2009, 70 p.
- *Hole in the bucket : examining Prevention of Communal & Targeted Violence Bill-2011*, New Delhi : India Policy Foundation, 2011, 29 p.
- *K. B. Hedgewar*, New Delhi : Publication Division, Ministry of Information and Broadcasting, Government of India, 2015, 220 p.
- *Swaraj in ideas : quest for decolonisation of the Indian mind*, New Delhi : India Policy Foundation, 2017, 42 p.
- *Understanding RSS*, New Delhi : Har-Anand Publications Pvt Ltd, 2019, 228 p.
தொகுப்பாசிரியராக:  
- *Secular India : politics of minorityism*, New Delhi : Vitasta Publishing Pvt. Ltd., 2012, 250 p. <small>Contributed articles by different authors edited by Sinha.</small>
- *Is Hindu a dying race : a social and political perspective of Hindu reformers of early 20th century*, New Delhi : Kautilya Books, 2016, 291 p. <small>Three essays by Col. U.N. Mukherji, Swami Shraddhananda and R.B. Lalchand.</small>
- *Communal fascism : the siege of Bengal's culture and plurality*, New Delhi : India Policy Foundation, 2017, 50 p.
## இதனையும் காண்க
- பரிந்துரைக்கப்பட்ட மாநிலங்களவை உறுப்பினர்கள் பட்டியல்
# காலியம்(III) சயனைடு



**காலியம்(III) சயனைடு** (*Gallium(III) cyanide*) Ga(CN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காலியம் தனிமத்தின் சயனைடு உப்பான இச்சேர்மம் ஒரு காற்று உணரியாகும். வெண்மை நிறத்துடன் திண்மமாக காணப்படும் காலியம்(III) சயனைடு 450 பாகை செல்சியசு வெப்பநிலையில் சிதைவடைகிறது.  
## தயாரிப்பு
காலியம்(III) குளோரைடு மற்றும் மும்மெத்தில் சிலில் சயனைடு ஆகியவை 75 ° செல்சியசு வெப்பநிலையில் வினைபுரிந்து காலியம்(III) சயனைடு உருவாகிறது:
# புரோஞ்செர்சுமாய் மலைப்பாம்பு


## புவியியல் வரம்பு
*பைதான் புரோஜெர்சுமாய்* மலேய தீபகற்பத்தில் (மேற்கு) மலேசியா, சுமத்ராவின் மத்திய மலைகளின் கிழக்கே, பாங்கா தீவு மற்றும் மலாக்கா நீரிணையில் உள்ள லிங்க தீவுகள், ரியாவ் தீவுகள் மற்றும் பினாங், தாய்லாந்து மற்றும் வியட்நாம் உள்ளிட்ட பிற தீவுகளில் காணப்படுகிறது.  

## நிறம்
*பைதான் புரோஜெர்சுமாய்யின்* வண்ண வடிவமானது செழுமையான, பிரகாசமான சிவப்பு முதல் ஆரஞ்சு வரை மந்தமான துருப்பிடித்த சிவப்பு தரை நிறத்தைக் கொண்டுள்ளது. இருப்பினும் இதன் எண்ணிக்கையின் அடிப்படையில் மஞ்சள் மற்றும் பழுப்பு நிறத்துடன் அறியப்படுகிறது. இது மஞ்சள் மற்றும் பழுப்பு நிறப் புள்ளிகள் மற்றும் உடலின் நீளம் முழுவதும் காணப்படும் கோடுகளுடன் காணப்படும். இத்துடன் பக்கவாட்டு வரை நீட்டிக்கும் பழுப்பு மற்றும் கருப்பு புள்ளிகள் ஆகியவற்றால் மூடப்பட்டிருக்கும். வெள்ளை நிறத்திலான வயிறு பெரும்பாலும் சிறிய கருப்பு அடையாளங்களுடன் காணப்படும். தலை பொதுவாகச் சாம்பல் நிறத்திலிருக்கும்.  

## இனப்பெருக்கம்
*பைதான் புரோஜெர்சுமாய்* முட்டையிட்டு இனப்பெருக்கம் செய்யக்கூடியது. ஒரே நேரத்தில் 30 முட்டைகள் வரை இடும். பெண் தன் முட்டைகளைச் சுற்றி வளைத்து, தன் உடலை நடுங்கச் செய்து, முட்டைகளை முறையாக அடைகாக்க வெப்பத்தை உருவாக்குகிறது.  

## வர்த்தகம்
பொதுவாகக் கணிக்க முடியாத மற்றும் ஆக்குரோசமானதாகப் பரவலாகக் கருதப்பட்ட *பைதான் புரோஜெர்சுமாய்*, தற்பொழுது ஊர்வன அறிஞர்களிடையே பொதுவானதாகி வருகிறது. முன்னர், கொல்லைப்படுத்தப்பட்ட பல மாதிரிகள் மலேசியா காட்டில் பிடிக்கப்பட்டவை. இவை இந்தோனேசியாவை விட (சுமாத்திரா) ஆக்குரோசமானவை என்று அறியப்படுகிறது. இவற்றில் பெரும்பாலான காட்டில் பிடிக்கப்பட்ட, காட்டு-இன மற்றும் கொல்லைப்படுத்தப்பட்டன.  

*பைதான் புரோஜெர்சுமாய்* தோலுக்கான அதிகமாகப் பிடிக்கப்படுகின்றன. இந்த வர்த்தகம் நிலையானதா என்ற கேள்விகள் உள்ளன.  

## வகைப்பாட்டியல்
1938-ல் *பைதான் புரோஜெர்சுமாய்* சிற்றினம் முதன்முதலில் ஆலிவ் க்ரிஃபித் ஸ்டல் *பைதான் கர்டசு* *புரோஜெர்சுமாய்* என துணையினமாக விவரித்தார். இந்த உயிரலகு, 2005-ல் பாவெல்சு மற்றும் பலரால், *பைதான்* *புரோஜெர்சுமாய்* என்ற முழு சிற்றினமாக அங்கீகரிக்கப்பட்டது.
# லாரஸ் ஃபஸ்கஸ் ஃபஸ்கஸ்



**இலாரசு பசுகசு பசுகசு** (*Larus fuscus fuscus*) என்பது வடக்கு நார்வே, சுவீடன் மற்றும் பின்லாந்து முதல் வெள்ளைக் கடல் வரை இனப்பெருக்கம் செய்யும் ஒரு பெரிய கடல் புறா ஆகும். இது கருமுதுகுக் கடற்காக்கையின், துணையினம் ஆகும்.  

## விளக்கம்
வீட்டு வாத்து அளவுள்ள இது சுமார் 60 செ.மீ நீளம் இருக்கும். இதன் அலகு மஞ்சள் நிறத்திலும், விழிப்படலம், வெண்மை நிறத்திலும், கால்கள் ஆரஞ்சு மஞ்சள் நிறத்திலும் இருக்கும். இதின் தலை, கழுத்து, உடலின் கீழ்ப்பகுதி ஆகியன வெண்மை நிறத்தில் இருக்கும். முதுகும், தோள் பட்டையும் கறுத்த சாம்பல் நிறமான ஓரளவு கறுப்பு என்று சொல்லக்கூடியவாறு இருக்கும். பறக்கும்போது இறக்கைகளின் வெள்ளை விளிம்புகளும், கறுத்த முதுகும் மற்ற கடற்காக்கைகளிலிருந்து இதனை வேறுபடுத்திக் காட்டும். இதன் தோற்றம் இதன் முதன்மை இனமான கருமுதுகுக் கடற்காக்கையில் இருந்து பெரிதும் வேறுபடவில்லை. ஆனால் இதன் தோள்பட்டை சார்ந்த பகுதி கருங்கடுநிறத்தில் இருப்பதே ஒரு வேறுபாடு ஆகும்.  

## வலசை
இவை தென் இந்தியாவில் மேற்குக் கிழக்குக் கடற்கரைப் பகுதிகளில் குளிர்காலத்தில் செப்டம்பர் முதல் மே வரை காணலாம். கோடியக்கரையில் காணப்பட்ட குறிப்புகள் உண்டு. குளிர் காலத்தில் இந்தியாவுக்கு வலசை வரும்போது தலையில் பழுப்பு நிறமான கோடுகள் மிகுதியாக காணலாம்.  

## நடத்தை
இவை எப்போதும் கூட்டமாக காணப்படும். இது ஒரு அனைத்துண்ணி ஆகும். இவை கடற்கரைகளிலும் துறைமுகங்களிலும், மீன்பிடிக்கும் துறைகளிலும், கருடனோடும் பிற கடற்காங்களைகளோடும் சேர்ந்து பறப்பதைக் காண இயலும். இவை மீன்கள், பூச்சிகள், ஓடுடைய கணுக்காலிகள், புழுக்கள், நட்சத்திரமீன்கள், மொல்லுடலிகள், விதைகள், பழங்கள், சிறிய பாலூட்டிகள், முட்டை, சிறிய பறவைகள், குஞ்சுகள், இறைச்சிக் கழிவுகள், கழிவுப்பொருள், அழுகும் பிணம் போன்றவற்றை உண்கின்றன.  

கீஓவ்.. கீஓவ்.. என உரத்தக் குரலில் ஒலி எழுப்பும்.
# பாசுபரசு முச்சயனைடு



**பாசுபரசு முச்சயனைடு** (*Phosphorus tricyanide*) P(CN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசு முக்குளோரைடுடன் மும்மெத்தில் (ஐசோ)சயனோசிலேன் சேர்மத்தை சேர்த்து வினைபுரியச் செய்து பாசுபரசு முச்சயனைடை தயாரிக்கலாம். டை எத்தில் ஈதரில் உள்ள பாசுபரசு முப்புரோமைடுடன் வெள்ளி சயனைடு சேர்த்து வினை புரியச் செய்தும் இதை தயாரிக்க முடியும். இமேலும் இச்சேர்மம் Re(CO)<sub>5</sub>FBF<sub>3</sub> உடன் வினைபுரிந்து {P[CN-Re(CO)5]<sub>3</sub>}(BF<sub>4</sub>)<sub>3</sub> என்ற அணைவுச் சேர்மத்தைக் கொடுக்கிறது.
# விஜய் பிரசாத் திம்ரி


**விஜய் பிரசாத் திம்ரி** (*Vijay Prasad Dimri*) இந்திய புவி இயற்பியல் விஞ்ஞானி ஆவார். புவி அறிவியலில் ஒரு புதிய ஆராய்ச்சிப் பகுதியைத் தொடங்கியதில் தனது பங்களிப்பிற்காக அறியப்படுகிறார். 2010 ஆம் ஆண்டில், அறிவியல் மற்றும் தொழில்நுட்பத் துறைகளில் இவர் ஆற்றிய பங்களிப்பிற்காக, இந்தியாவின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது.  

## சுயசரிதை
விஜய் பிரசாத் திம்ரி 1948 இல் சமோலி மாவட்டத்திலுள்ள திம்மர் என்ற சிறிய குக்கிராமத்தில் பிறந்தார். தன்பாத், இந்திய சுரங்கவியல் பள்ளியில் தனது முதுகலை மற்றும் முனைவர் பட்டப் படிப்புகளை மேற்கொண்டார். ஆந்திரப் பல்கலைக்கழகத்தில் கௌரவப் பேராசிரியராகவும் கரக்பூரில் உள்ள இந்திய தொழில்நுட்பக் கழகத்திலும், ஐதராபாத்திலுள்ள உசுமானியா பல்கலைக்கழகத்திலும் துணைப் பேராசிரியராகவும் உள்ளார். சர்வதேச அறிவியல் அமைப்பின் அறிவியல் திட்டமிடல் மற்றும் மறுஆய்வுக் குழுவிலும் இடம் பெற்றுள்ளார். இவர் மூன்று காப்புரிமைகளையும் பெற்றுள்ளார்
# திருமழிசை ஒத்தாண்டேசுவரர் கோயில்



**ஒத்தாண்டேசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் திருமழிசை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 77 மீட்டர் உயரத்தில் அமைந்துள்ள ஒத்தாண்டேசுவரர் கோயிலின் புவியியல் ஆள்கூறுகள், ஆகும்.  

இக்கோயிலின் மூலவர் ஒத்தாண்டேசுவரர் மற்றும் தாயார் குளிர்வித்த நாயகி ஆவர். இக்கோயிலின் தலவிருட்சம் வில்வமரம் மற்றும் தீர்த்தம், தெப்ப தீர்த்தம் ஆகும். இக்கோயிலில் கருவறை விமானம், கஜ பிருஷ்ட அமைப்பில் உருவாக்கப்பட்டுள்ளது.  

ஒத்தாண்டேசுவரர், குளிர்வித்த நாயகி, நடராசர், திருமால், விருடப நாயகர், அதிகார நந்தி, பிரதோச நந்தி, தர்ம நந்தி என்று மூன்று நந்திகள், சனீசுவரர் ஆகியோர் இக்கோயிலில் அருள்பாலிக்கின்றனர்.  

இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# கீதா காசியப்பு வெமுகந்தி


**கீதா காசியப்பு வெமுகந்தி** (*Geeta Kashyap Vemuganti*) இந்தியாவைச் சேர்ந்த ஒரு கண் நோயியல் நிபுணர் ஆவார். ஐதராபாத்து நகரத்திலுள்ள எல்.வி. பிரசாத்து கண் நிறுவனத்தின் கண் நோய்க்குறியியல் சேவையிலும் ஆதார செல் ஆய்வகத்தில் துறைத் தலைவராகவும் இவர் உள்ளார். ஐதராபாத்து பல்கலைக்கழகத்தின் மருத்துவ அறிவியல் பள்ளியில் கல்வித் தலைவராகவும் பேராசிரியராகவும் பணிபுரிகிறார்.  

வெமுகந்தி ஆதார செல் சிகிச்சையில் முன்னோடியாக பணியாற்றினார். மனிதர்களுக்கு பார்வையை மீட்டெடுப்பதற்காக வளர்ப்பு ஆதார செல்களை இடமாற்றம் செய்வதற்கான நெறிமுறையை உருவாக்கிய வி.எசு. சங்வான் தலைமையிலான குழுவில் உறுப்பினராகவும் இருந்தார். தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் உள்ளார். 2005 ஆம் ஆண்டு கெம் டெக் அறக்கட்டளை விருதைப் பெற்றார். இந்திய அரசின் உயிரித் தொழில்நுட்பத் துறை, 2004 ஆம் ஆண்டில் உயிரியலில் இவர் ஆற்றிய பங்களிப்புகளுக்காக, தொழில் வளர்ச்சிக்கான தேசிய உயிரியல் விருதை இவருக்கு வழங்கியது. இது இந்தியாவின் மிக உயர்ந்த இந்திய அறிவியல் விருதுகளில் ஒன்றாகும்.  

## இதையும் காண்க
- விழிப்பாவை அழற்சி
# பிரசரானா மலேசியா



**பிரசரானா மலேசியா** (ஆங்கிலம்: *Prasarana* அல்லது *Malaysian Infrastructure Limited*; மலாய்: *Prasarana Malaysia Berhad*) என்பது மலேசிய நிதி அமைச்சுக்கு சொந்தமான நிறுவனமாகும். இந்த நிறுவனத்தில் மலேசிய அரசாங்கம் 100% பங்குகளைக் கொண்டுள்ளது. கோலாலம்பூர் நகரின் பொது போக்குவரத்து அமைப்பை மறுசீரமைப்பதற்கான அரசாங்க நடவடிக்கையின் கீழ் இந்த நிறுவனம் தொடங்கப்பட்டது.  

மலேசிய நிதி அமைச்சு (ஒருங்கிணைத்தல்) சட்டம் 1957-இன் (*Minister of Finance Incorporation Act 1957*) கீழ் ஒரு நிறுவன அமைப்பாக தொடங்கப்பட்டது. தற்போதைய நிலையில் பிரசரானா மலேசியா, மலேசியாவில் பல வகையான பொது போக்குவரத்துச் சேவைகளை நடத்தி வருகிறது.  

## பொது

மலேசியாவில் மிகப்பெரிய பொது போக்குவரத்து நிறுவனங்களில் பிரசரானா மலேசியா நிறுவனமும் ஒன்றாகும். மற்ற பெரிய போக்குவரத்து நிறுவனம் டிரான்சுநேசனல் குழுமம் (*Konsortium Transnasional*) ஆகும். அது தனியார் நிறுவனம். பிரசரானா மலேசியா நிறுவனம் பேருந்து மற்றும் பெருநகர் இலகு சேவைகளை (*Light Metro Services*) நடத்தி வருகிறது.  

## நிலையப் பெயரிடும் உரிமைகள் திட்டம்

விளம்பரம் மற்றும் கட்டண வசூலைத் தாண்டிய நிலையில் தன்னுடைய வருவாயை அதிகரிக்கும் முயற்சியாக, பிரசாரனா மலேசியா ஒரு புதிய நிலையப் பெயரிடும் உரிமைகள் திட்டத்தை *(Station naming rights program)* (அறிமுகப்படுத்தியது. அந்தத் திட்டத்தின் கீழ் மலேசிய நிறுவனங்கள், பிரசாரனாவுக்குச் சொந்தமான எந்தவொரு நிலையத்தையும் மறுபெயரிட வாய்ப்பு வழங்கப்பட்டது. ஏலத்தில் வெற்றி பெறும் நிறுவனம், பிரசாரனா மலேசியாவின் தொடருந்து நிலையங்களின் பெயரில் தன் நிறுவனப் பெயரையும் இணைத்து, நிலையத்திற்கு மறுபெயரிடலாம்.  

பொதுப் போக்குவரத்துப் பயன்பாட்டை ஊக்குவிப்பதற்கும்; வசதிகள் மற்றும் சேவைகளை மேம்படுத்துவதற்கும்; நிலையங்களை மறுபெயரிடுதல் திட்டம் செயல்படுகிறது. இருப்பினும் நிலையத்தின் அசல் பெயர் தக்க வைக்கப்படும்.  

### துணை நிறுவனங்கள்

பிரசரானா மலேசியாவின் நான்கு நிறுவனங்கள்;–  

- ரேபிட் கேஎல் (*Rapid Rail*)
- ரேபிட் பேருந்து (*Rapid Bus*)
- பிரசரானா ஒருங்கிணைந்த மேலாண்மை மற்றும் பொறியியல் சேவைகள் நிறுவனம் (*Prasarana * Integrated Management and Engineering Services Sdn Bhd*) (**PRIME**)
- ஒருங்கிணைந்த வளர்ச்சி நிறுவனம் (*Prasarana Integrated Development Sdn Bhd*) (**PRIDE)**

### சேவைகள்

- ரேபிட் கேஎல் தொடருந்துகள் - Rapid Rail Sdn Bhd
- ரேபிட் கேஎல் பேருந்துகள் - Rapid Bus Sdn Bhd
- ரேபிட் பினாங்கு பேருந்துகள் - Rapid Bus Sdn Bhd
- ரேபிட் குவாந்தான் பேருந்துகள் - Rapid Bus Sdn Bhd
- தொட்டு செல் - Touch 'n Go Card
- முத்தியாரா அட்டை - ரேபிட் பினாங்கு Mutiara Pass Rapid Penang

## காட்சியகம்
# திருவல்லிக்கேணி பாலாடை அங்காள பரமேசுவரி கோயில்



**பாலாடை அங்காள பரமேசுவரி கோயில்** என்பது தமிழ்நாடு மாநிலத்தில் சென்னை மாவட்டத்தின் திருவல்லிக்கேணி புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.  

கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள பாலாடை அங்காள பரமேசுவரி கோயிலின் புவியியல் ஆள்கூறுகள், ஆகும்.  

சுமார் எழுபத்தைந்து ஆண்டுகளுக்கு முன்பு இக்கோயிலின் கும்பாபிசேகத்திற்கு விசயம் செய்த காஞ்சி மகாபெரியவர், இக்கோயிலில் ஸ்ரீசக்கரம் பிரதிட்டை செய்தார். சின்ன மலையனூர் பாலாடை அங்காள பரமேசுவரி கோயில் என்ற வேறு பெயரும் இக்கோயிலுக்கு உள்ளது.
# நான்கெத்திலமோனியம் சயனைடு



**நான்கெத்திலமோனியம் சயனைடு** (*Tetraethylammonium cyanide*) என்பது (C<sub>2</sub>H<sub>5</sub>)<sub>4</sub>NCN என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். சயனைடின் நான்கிணைய உப்பாக இது வகைப்படுத்தப்படுகிறது. நிறமற்றதாகவும் நீருறிஞ்சும் திண்மமாகவும் காணப்படும் இச்சேர்மம் முனைவுற்ற கரிமக் கரைப்பான்களில் கரையும். சயனோமெட்டலேட்டுகள் தயாரிப்பில் நான்கெத்திலமோனியம் சயனைடு பயன்படுத்தப்படுகிறது.  

## தயாரிப்பு
நான்கெத்திலமோனியம் புரோமைடிலிருந்து அயனி பரிமாற்ற வினை மூலம் நான்கெத்திலமோனியம் சயனைடு தயாரிக்கப்படுகிறது. தொடர்புடைய டெட்ராபீனைலார்சோனியம் உப்பும் இதேபோல் தயாரிக்கப்படுகிறது.  

## பாதுகாப்பு
நான்கெத்திலமோனியம் சயனைடு உயர் நச்சுத்தன்மை கொண்ட ஓர் உப்பாகும்.
# ஊத்துக்கோட்டை பாபஹரேசுவரர் கோயில்



**பாபஹரேசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் ஊத்துக்கோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். மூலவர் பாபஹரேசுவரர் ஆவார். கருவறையில் மூலவருக்கு அருகில், காசியிலிருந்து ஆயிரம் ஆண்டுகளுக்கு முன்பு கிடைக்கப் பெற்ற, உள்ளங்கை அளவுடைய பாணலிங்கம் நிறுவப்பட்டுள்ளது.  

கடல் மட்டத்திலிருந்து சுமார் 92 மீட்டர் உயரத்தில் அமைந்துள்ள பாபஹரேசுவரர் கோயிலின் புவியியல் ஆள்கூறுகள், ஆகும்.  

பாபஹரேசுவரர், மரகதாம்பிகை, தட்சிணாமூர்த்தி, துர்க்கை, விநாயகர், பாலதண்டாயுதபாணி ஆறுமுகர் ஆகியோர் இக்கோயிலில் அருள்பாலிக்கின்றனர்.
# சிருங்கேரி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | கடிதால் மஞ்சப்பா | இந்திய தேசிய காங்கிரஸ் |
| 1962 |  |  |
| 1967 | கே. என். வீரப்ப கௌடா |  |
| 1972 |  |  |
| 1978 | பி. ராமய்யா | இந்திரா காங்கிரஸ் |
| 1983 | ஹெச். ஜி. கோவிந்த கௌடா | ஜனதா கட்சி |
| 1985 |  |  |
| 1989 | யூ. கே. சாமன்னா | இந்திய தேசிய காங்கிரஸ் |
| 1994 | ஹெச். ஜி. கோவிந்த கௌடா | ஜனதா தளம் |
| 1999 | டி. பி. சந்திரேகௌடா | இந்திய தேசிய காங்கிரஸ் |
| 2004 | டி. என். ஜீவராஜ் | பாரதிய ஜனதா கட்சி |
| 2008 |  |  |
| 2013 |  |  |
| 2018 | டி. டி. ராஜேகௌடா | இந்திய தேசிய காங்கிரஸ் |
| 2023 | } |  |
# பெரிய கருந்தலைக் கடற்காக்கை


**பெரிய கருந்தலை கடற்காக்கை** (*Pallas's gull* also known as *the great black-headed gull*, அறிவியல் பெயர் *Ichthyaetus ichthyaetus*) என்பது ஒரு பெரிய பறவை இனமாகும். பல கடற்காக்கை போலவே, இது பாரம்பரியமாக *லாரஸ்* பேரினத்தில் வைக்கப்பட்டடுள்ளது. இதன் அறிவியல் பெயர் பண்டைய கிரேக்க மொழியிலிருந்து வந்தது. இதன் அறிவியல் பெயரில் உள்ள *Ichthyaetus* இல் உள்ள *ikhthus*, என்பதற்கு "மீன்" மற்றும் *aetos*, என்பதற்கு "கழுகு" என்றும் பொருளாகும்.  

## பரவல்

இந்த இனம் தெற்கு உருசியாவிலிருந்து மங்கோலியா வரையிலான சதுப்பு நிலங்கள் மற்றும் தீவுகளில இனப்பெருக்கம் செய்கிறது. இது குளிர்காலத்தில் கிழக்கு நடுநிலக் கடல், அரேபியா, இந்தியா போன்ற பகுதிகளுக்கு வலசை போகிறது. இந்த கடற்காக்கை தரையில் கூடு கட்டி, இரண்டு முதல் நான்கு முட்டைகள் வரை இடும்.  

இது மேற்கு ஐரோப்பாவில் தற்செயலாக சென்று அலைந்து திரியக்கூடியதாக மட்டுமே உள்ளது. இந்தியப் பெருங்கடலின் வெவ்வேறு பகுதிகளிலும், இதன் இயல்பான எல்லைக்கு தெற்கிலும், ஆப்பிரிக்காவின் வடக்கு மற்றும் கிழக்குக் கடற்கரைகளிலும் இந்த இனம் அலைந்து திரிகிறது. அங்கு ஆண்டுதோறும் ஒழுங்கற்ற அடிப்படையில் வருகிறது.  

## விளக்கம்
இது மிகப் பெரிய கடற்காகம் ஆகும். இது உலகின் மிகப்பெரிய கருந்தலைக் கடற்காக்கை ஆகும். இது பெரிய கருப்பு முதுகு கடற்காக்கை மற்றும் பளபளப்பான கடற்காக்கைக்கு அடுத்து உலகின் மூன்றாவது பெரிய கடற்காக்கை இனமாகும். இது நீளமும், இறக்கை அகலமும் கொண்டது. இதன் எடை வரை மாறுபடும். ஆண் பறவைகளின் சராசரி எடை என்றும், பெண் பறவைகளின் சராசரி எடை என்றும் உள்ளது. அலகு நீளமும், கணுக்கால் நீளமும் உள்ளது. முதிர்ந்த பறவைகள் கோடைக்காலத்தில் ஐயுறத்தக்கத் தோற்றத்துடன் இருக்கும். ஏனெனில் இந்த அளவுள்ள வேறு எந்த பறவைக்கும் கருப்பு நிறத் தலை இல்லை. முதிர்ந்த பறவைகளுக்கு இறக்கைகளும் பின்புறமும் சாம்பல் நிறத்தில் இருக்கும். கால்கள் மஞ்சள் நிறமாகவும், அலகு ஆரஞ்சு மஞ்சள் நிறமாகவும் சிவப்பு முனையோடும் இருக்கும்.  

கண்ணுக்கு மேலும் கீழுமாக இரண்டு வெள்ளை வளையங்கள் அழகு செய்யும். இதன் அழைப்பு உரத்த முரட்டுக் குரலாக இருக்கும். இளம் பறவைகளின் உடலின் மேற்பகுதி விரைவாக சாம்பல் நிறத்தை அடைகின்றன, ஆனால் அவை முதிர்ச்சி அடைய நான்கு ஆண்டுகள் ஆகும்.  

## சூழலியல்
இந்த பறவை பறக்கும்போது ஒலி எழுப்புவதாக உள்ளது. இது கருமுதுகுக் கடற்காக்கையின் அழைப்பை ஒத்திருக்கிறது. இவை தங்கள் கூட்டத்தில் சத்தமிடுபவையாக இருந்தாலும், இனப்பெருக்கம் செய்யும் போது பெரும்பாலும் அமைதியாக இருக்கின்றன.  

இந்தப் பறவைகள் மீன்கள், ஓட்டுடைய கணுக்காலிகள், பூச்சிகள், சிறிய பாலூட்டிகள் போன்றவற்றை திருடித் தின்னும் பழக்கமுள்ளது.  

*ஆப்பிரிக்க-ஐரேவசிய வலசை போகும் நீர்ப்பறவைகளுக்கான பாதுகாப்பு ஒப்பந்தம்* ( AEWA ) பொருந்தும் இனங்களில் இந்த கடற்காகமும் ஒன்றாகும்.
# மூடிகெரே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | கே. ஹெச். ரங்கநாத் | பிரஜா சோசலிச கட்சி |  |
| 1967 |  |  |  |
| 1972 | ஜி. புட்டசுவாமி | இந்திய தேசிய காங்கிரஸ் |  |
| 1978 | மோட்டம்மா | இந்திரா காங்கிரஸ் |  |
| 1983 | பி. திப்பய்யா | ஜனதா கட்சி |  |
| 1985 | பி. பி. நிங்கய்யா |  |  |
| 1989 | மோட்டம்மா | இந்திய தேசிய காங்கிரஸ் |  |
| 1994 | பி. பி. நிங்கய்யா | ஜனதா தளம் |  |
| 1999 | மோட்டம்மா | இந்திய தேசிய காங்கிரஸ் |  |
| 2004 | எம். பி. குமாரசுவாமி | பாரதிய ஜனதா கட்சி |  |
| 2008 |  |  |  |
| 2013 | பி. பி. நிங்கய்யா | மதச்சார்பற்ற ஜனதா தளம் |  |
| 2018 | எம். பி. குமாரசுவாமி | பாரதிய ஜனதா கட்சி |  |
| 2023 | நயனா மோட்டம்மா | இந்திய தேசிய காங்கிரஸ் | } |
# நையோபியம்(V) ஆக்சிநைட்ரேட்டு


| Name = நையோபியம்(V) ஆக்சிநைட்ரேட்டு</br>Niobium(V) oxynitrate  
| IUPACName =  
| PIN =  
| SystematicName =  
| OtherNames =  
| data page pagename =  

| ImageFile =  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 =
# விக்கிரமசிங்கபுரம் சிவந்தியப்பர் கோயில்



**சிவந்தியப்பர் கோயில்** என்பது தமிழ்நாடு மாநிலத்தில் திருநெல்வேலி மாவட்டத்தின் விக்கிரமசிங்கபுரம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சிவந்தியப்பர் மற்றும் தாயார் வழியடிமைகொண்ட நாயகி ஆவர். தலவிருட்சம் வில்வமரம் ஆகும். தீர்த்தம் வாணதீர்த்தம் (பாணதீர்த்தம்) என்றழைக்கப்படுகிறது.  

கடல் மட்டத்திலிருந்து சுமார் 128 மீட்டர் உயரத்தில் அமைந்துள்ள சிவந்தியப்பர் கோயிலின் புவியியல் ஆள்கூறுகள், ஆகும்.  

சிவந்தியப்பர், வழியடிமைகொண்ட நாயகி, தட்சிணாமூர்த்தி, சண்டிகேசுவரர், துர்க்கை, கன்னிமூல விநாயகர், வள்ளி தெய்வானை சமேத ஆறுமுகநயினார், நடராசர், சூரியன், சந்திரன், விநாயகர், சிவசுப்பிரமணியன், மங்கையர்க்கரசி, அதிகார நந்தி, சப்த கன்னியர், அப்பர், சம்பந்தர், சுந்தரர், மாணிக்கவாசகர், நவக்கிரகங்கள், பைரவர் ஆகியோர் இக்கோயிலில் அருள்பாலிக்கின்றனர்.
# சியோ பகவான் திப்ரேவால்



**சியோ பகவான் திப்ரேவால்** (*Sheo Bhagwan Tibrewal*) இந்தியாவில் பிறந்து இங்கிலாந்தில் குடியேறிய எலும்பியல் அறுவை சிகிச்சை நிபுணர் ஆவார். ஆக்சுபோர்டு பல்கலைக்கழகத்தில் ஓர் ஆராய்ச்சியாளராகவும், இலண்டன் கிங்சு கல்லூரியின் ஜிகேடி மருத்துவக் கல்விப் பள்ளியில் கௌரவ மூத்த விரிவுரையாளராகவும் உள்ளார். மோகன் திப்ரேவாலுக்கு மகனாகப் பிறந்த இவர், இராஞ்சி பல்கலைக்கழகத்தில் 1973 ஆம் ஆண்டில் மருத்துவப் பட்டம் பெற்றார்.  

1898 ஆம் ஆண்டு முதல், நம்பகமான மற்றும் விரிவான சுயசரிதை தரவுகளுக்கான தரநிலையாக இருந்து வரும் மார்க்விசு யார் எவர் பட்டியலில் சியோ பகவான் திப்ரேவால் இடம்பெற்றுள்ளார். இலண்டனில் உள்ள குயின் எலிசபெத் மருத்துவமனை உட்பட இலண்டனில் உள்ள பல மருத்துவமனைகளுடன் தொடர்புடையவராகவும் ஆலோசகராகவும் இவர் உள்ளார். மேலும் இவர் கொல்கத்தாவில் உள்ள மேம்பட்ட மருத்துவ மற்றும் ஆராய்ச்சி நிறுவனத்துடன் ஒரு வழிகாட்டியாகவும் தொடர்பு கொண்டுள்ளார். இலண்டனைத் தளமாகக் கொண்ட அயல்வாழ் இந்தியர் நிறுவனம் என்ற இங்கிலாந்தில் உள்ள இந்திய வெளிநாட்டவர்களின் அமைப்பானது, 2004 ஆம் ஆண்டில் இவருக்கு இந்தியாவின் பெருமைக்கான நபர் என்ற தங்க விருதை வழங்கியது. இந்திய அரசு, 2007 ஆம் ஆண்டில், மருத்துவத்தில் இவர் ஆற்றிய பங்களிப்பிற்காக, நாட்டின் நான்காவது உயரிய குடிமக்கள் விருதான பத்மசிறீ விருதை வழங்கி சிறப்பித்தது.
# சோமதேவர்

**சோமதேவ பட்டர்** (*Somadeva Bhatta*), (கிபி1063–1081) 11ம் நூற்றாண்டின் காஷ்மீர சைவ சுமசுகிருத மொழி எழுத்தாளரும், கதைகளின் தொகுதியான கதாசரிதசாகரம் எனும் நூலின் ஆசிரியரும் ஆவார். இவர் காஷ்மீர இராச்சிய மன்னர் ஆனந்தன், இராணி சூர்யமதியை மகிழ்விப்பதற்கும், பொழுதுபோக்கிற்கும் சோமதேவர் கதாசரிதசாகரம் எனும் நூலை எழுதினார். சோமதேவர் எழுதிய இந்நூல் 11ம் நூற்றாண்டில் சமூக வாழ்வின் கலைக்களஞ்சியம் என்றும் அழைக்கப்படுகிறது.  

## இதனையும் காண்க
- குணாதித்தியர்
- பிரகத்கதை
- பைசாசம்
- ஜெயந்த பட்டர்
# வார்ப்புரு:Infobox netball biography

}  
}}</span>  
|3=}|<span>}}}</span>}}  
}}  
}}  

| labelstyle = vertical-align: baseline; text-align:  
| datastyle = vertical-align: baseline  
| datastylea = vertical-align: baseline  
| datastyleb = vertical-align: baseline; text-align:  
| headerstyle = background-color:#D8BFD8;  

| image =  
| caption = }  

| header1 =  

| label2 = முழுப் பெயர்  
| data2 = |<span>}}</span> }}  

| label3 = பிறப்பு  
| data3 = }  

| label4 = இறப்பு  
| data4 = }  

| label5 = உயரம்  
| data5 =  

| label6 = பாடசாலை  
| data6 = }  

| label7 = பல்கலைக்கழகம்  
| data7 = }  

| label8 = பணி  
| class8 = role  
| data8 = }  

| label9 = துணைவர்  
| data9 = }  

| label10 = திருமணம்  
| data10 = }}  

| label11 = பிள்ளைகள்  
| data11 = }  

| label12 = உறவினர்  
| data12 = }  

| header13 =  

| data14 =  

| label20 =  
| data20a =  
| data20b =  
| label21 =  
| data21a = }  
| data21b = }  
| label22 =  
| data22a = }  
| data22b = }  
| label23 =  
| data23a = }  
| data23b = }  
| label24 =  
| data24a = }  
| data24b = }  
| label25 =  
| data25a = }  
| data25b = }  
| label26 =  
| data26a = }  
| data26b = }  
| label27 =  
| data27a = }  
| data27b = }  
| label28 =  
| data28a = }  
| data28b = }  
| label29 =  
| data29a = }  
| data29b = }  
| label30 =  
| data30a = }  
| data30b = }  
| label31 =  
| data31a = }  
| data31b = }  
| label32 =  
| data32a = }  
| data32b = }  
| label33 =  
| data33a = }  
| data33b = }  
| label34 =  
| data34a = }  
| data34b = }  
| label35 =  
| data35a = }  
| data35b = }  
| label36 =  
| data36a = }  
| data36b = }  
| label37 =  
| data37a = }  
| data37b = }  
| label38 =  
| data38a = }  
| data38b = }  
| label39 =  
| data39a = }  
| data39b = }  
| label40 =  
| data40a = }  
| data40b = }  
| label41 =  
| data41a = }  
| data41b = }  
| label42 =  
| data42a = }  
| data42b = }  
| label43 =  
| data43a = }  
| data43b = }  
| label44 =  
| data44a = }  
| data44b = }  
| label45 =  
| data45a = }  
| data45b = }  

| data49 =  

| label50 =  
| data50a =  
| data50b =  

| label51 =  
| data51a = }  
| data51b = }  
| label52 =  
| data52a = }  
| data52b = }  
| label53 =  
| data53a = }  
| data53b = }  
| label54 =  
| data54a = }  
| data54b = }  
| label55 =  
| data55a = }  
| data55b = }  
| label56 =  
| data56a = }  
| data56b = }  
| label57 =  
| data57a = }  
| data57b = }  
| label58 =  
| data58a = }  
| data58b = }  
| label59 =  
| data59a = }  
| data59b = }  
| label60 =  
| data60a = }  
| data60b = }  

| data65 =  

| header69 =  

| label70 =  
| data70 =  
| label71 =  
| data71 = }  
| label72 =  
| data72 = }  
| label73 =  
| data73 = }  
| label74 =  
| data74 = }  
| label75 =  
| data75 = }  
| label76 =  
| data76 = }  
| label77 =  
| data77 = }  
| label78 =  
| data78 = }  
| label79 =  
| data79 = }  
| label80 =  
| data80 = }  

| data85 =  

| header90 =  

| belowstyle = color:darkslategray; -top:#aaa solid;  
| below =  

}}<noinclude>  

</noinclude>
# குர்சரன் தல்வார்

**குர்சரன் பிரான் தல்வார்** (Gursaran Talwar) இந்தியாவைச் சேர்ந்த தடுப்பூசிகள் மற்றும் நோயெதிர்ப்பு தடுப்புத் துறையில் பணிபுரியும் ஒரு மருத்துவ ஆராய்ச்சியாளர் ஆவார். 1994 ஆம் ஆண்டு ஓர் ஆய்வறிக்கையில், கர்ப்பத்தைத் தடுக்க பெண்களுக்கு தடுப்பூசி போடலாம் என்று இவரது குழு நிரூபித்தது. குர்சரன் பிரசாத் தல்வார் பஞ்சாப் பல்கலைக்கழகத்தில் இளநிலை அறிவியல் (ஆனர்சு), முதுநிலை அறிவியல் (தொழில்நுட்பம்) பட்டங்களை பெற்றார். பாரிசு பல்கலைக்கழகத்தில் முனைவர் பட்டம் பெற்றார். புந்தேல்கண்ட் பல்கலைக்கழகத்தில் 2004 ஆம் ஆண்டு மற்றொரு முனைவர் பட்டத்தைப் பெற்றார். டூபிங்கன், சுடட்கார்ட்டு மற்றும் முனிச்சு ஆகிய இடங்களில் அலெக்சாண்டர் வான் அம்போல்ட்டின் முனைவர் பட்ட மேற்படிப்பு உறுப்பினராக இருந்தார்.  

புதுதில்லியில் உள்ள அகில இந்திய மருத்துவ அறிவியல் கழகத்தில் உயிர்வேதியியல் இணைப் பேராசிரியராக குருசரண் (1956) சேர்ந்தார். மேலும் 1983 ஆம் ஆண்டு வரை அங்கேயே பேராசிரியராகவும் தலைவராகவும் பணியாற்றினார். இந்தியா மற்றும் தென்கிழக்கு ஆசியாவிற்கான (1972-91) நோய்த்தடுப்பு மருத்துவத்தில் இந்திய மருத்துவ ஆராய்ச்சிக் கழ்கம்-உலக சுகாதார நிறுவன ஆராய்ச்சி மற்றும் பயிற்சி மையத்தின் தலைவராக இருந்தார். தேசிய நோயெதிர்ப்பு அறிவியல் நிறுவனத்தின் (1983-91) நிறுவன இயக்குனராகவும், 1994 ஆம் ஆண்டு வரை ஒரு பேராசிரியராகவும் இருந்தார். புது தில்லியிலுள்ள மரபணு பொறியியல் மற்றும் உயிரி தொழில்நுட்பத்திற்கான பன்னாட்டு மையம், (1994-99), தல்வார் ஆராய்ச்சி அறக்கட்டளையிலும் இவர் பேராசிரியராகப் பணியாற்றினார். பிரான்சு கல்லூரியில் வருகை தரும் பேராசிரியராக, இயான்சு ஆப்கின்சிலும் வருகைதரும் பேராசிரியராகவும், புனே பல்கலைக்கழகத்தின் உயிர் தகவல் மற்றும் உயிரித் தொழில்நுட்ப நிறுவனத்தில் (2005-10) புகழ்பெற்ற ஒரு பேராசிரியராகவும் இருந்தார்.  

## விருதுகள்
- செவாலியே விருது
- பொன்விழா நினைவுப் பதக்கம் (உயிர் அறிவியல்)